AlexejDobrolubov/national_council_slovak_2010 huggingface dataset:
16. schôdza NR SR - 3.deň - A. dopoludnia
Dátum: 2020-10-22
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

28. Ďakujem pekne. Pani Letanovská to veľmi pekne povedala, hoci teraz trošku porušujem rokovací poriadok. Ale aby som teda reagoval na Moniku Kozelovú, na pani poslankyňu, trošku si zabŕdla do toho návrhu zákona, o ktorom sme hovorili pred tým, ako si prišla, ale všetko so všetkým súvisí. Čiže ako berme to tak. Ja beriem absolútne ten tvoj návrh s tými 2 %, čo hovoríš, že všetci v rámci umeleckej činnosti v rámci toho veľkého balíka o 2 % menej. Práve, a tie 2 % práve tam, kde sa ony dávajú teraz a pochopiteľne pod nejakou inou a väčšou kontrolou, aby teda tá nedôvera v spoločnosti nebola taká, aká je, preto, lebo je pravdou, že časť umeleckej obce tú nedôveru má. Preto spochybňuje tie 2 %. Ale existuje potom druhá časť tej umeleckej obce, ktorá sa im snaží vysvetliť, na čo všetko sa tie 2 % používajú. Takže len toľko. No a potom ten štatút umelca, ja som bol dva razy pri tých debatách o štatúte umelca, je to nesmierne ťažké spraviť a všetci to pochopia, ktorí s tým prídu do kontaktu, aj pani ministerka, keď tieto veci bude chcieť riešiť. Viete, dať dokopy výtvarníkov, literátov, hudobníkov v rámci jedného štatútu umelca a vymyslieť pre nich jedny pravidlá, vy sa dostanete v konečnom dôsledku do situácie, keď jedni nebudú akceptovať druhých. Proste toto je ten, toto je ten najväčší problém preto, lebo nie každý, nie každá tá, tá, tá, tá sekcia toho umenia, nazvime to tak to škaredo, sa bude v tom štatúte vidieť rovnako. Toto bol najväčší problém, že vlastne tí, ktorí sa zúčastňovali tých rokovaní, mnohých, sa nakoniec nevedeli sami dohodnúť. Tie snahy boli, každý minister, verte mi, každý minister tie snahy mal od začiatku, len skončilo to vždy na nedohode. Hovorím, bol som pri dvoch, teda nie ministroch (povedané s úsmevom), ale pri dvoch debatách, hej?
16. schôdza NR SR - 2.deň - B. popoludní
Dátum: 2020-10-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

104. Ďakujem veľmi pekne. Ja by som len chcel upresniť pána kolegu Pročku, aby si konečne ten návrh zákona prečítal, lebo hovorí o niečom úplne inom. To je iný zákon, ktorý spomínate. Buďte taký láskavý, trošku sa zorientujte už konečne v tomto parlamente. Ďakujem pekne.
16. schôdza NR SR - 2.deň - B. popoludní
Dátum: 2020-10-21
Poslanec: Jarjabek, Dušan (SMER - SD)
Druh vystúpenia: Vystúpenie v rozprave

100. Príjemný dobrý deň ešte raz, pani ministerka. Zase veľmi krátko, ak dovolíte. Ja si myslím v tejto chvíli, a nie som sám, že trošku sa korona v rámci tohto návrhu zákona zneužíva, preto lebo si myslím, nie je jediný dôvod, aby sme tento návrh zákona prijímali v takomto, v takomto module skráteného konania. (Reakcia navrhovateľky.) Prosím? (Reakcia navrhovateľky.) Ospravedlňujem sa, o to lepšie, nie je to skrátené konanie, čiže v tejto chvíli by som povedal len toľko, nemôžeme tento zákon prijať. Je to komercionalizácia prostredia mediálneho, je to hlavne teda obmedzenie pôvodnej slovenskej tvorby v tomto prostredí a všetky veci, čo s tým súvisia, a nepriamo je to atak na verejnoprávnu inštitúciu, v tomto prípade verejnoprávny rozhlas. To je všetko.
16. schôdza NR SR - 2.deň - B. popoludní
Dátum: 2020-10-21
Poslanec: Jarjabek, Dušan (SMER - SD)
Druh vystúpenia: Vystúpenie v rozprave

92. Ďakujem veľmi pekne za slovo. Vážený pán predsedajúci, pani ministerka, so všetkým, čo povedala pani Monika Kozelová, súhlasím. So všetkým. Ale v prvom rade sme v skrátenom konaní a ja sa budem pýtať, samozrejme, pani ministerka, v tom ďalšom kole, lebo priznám sa, mám s tým istý problém. Lebo na jednej strane, samozrejme, všetci chceme pomôcť kreatívnemu priemyslu a vôbec kultúre a všetkému, čo s tým súvisí, ale na druhej strane je tu, je tu veľké podozrenie z hľadiska toho návrhu, že budeme rušiť fondy, to znamená tie inštitúcie, ktoré práve by mali byť veľkou pomocou v prípade kreatívneho priemyslu, dokonca to majú aj v svojej priamej pôsobnosti. A mám na mysli hlavne Literárny fond, ale o tom budem hovoriť v tom ďalšom kole a budem sa pýtať, ak dovolíte, teraz sme v skrátenom konaní. My tento návrh zákona v skrátenom konaní, poprosím svojich kolegov, aby sme ho podporili, lenže v tom ďalšom kole, ako nechajme si trošku otvorené dvere, lebo ja chcem počuť odpovede na svoje otázky. Ďakujem pekne.
16. schôdza NR SR - 2.deň - B. popoludní
Dátum: 2020-10-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

36. Ďakujem pekne za slovo, pán predsedajúci. Poprosil by som, pán predsedajúci, aby ste upozornili pána Baránika, aby nepoužíval vulgarizmy aspoň, ak sa to trošku dá ho upozorniť. Myslím, že trošku sa to dá. Ale keby som bol taký; späť k tomu pánovi Baránikovi, keby som bol, pán Baránik, taký ako vy, tak by som v tejto chvíli povedal asi toľko, že ste táradlo. A pretože nie som taký ako vy, tak to, samozrejme, nepoviem. Nuž ale čo povedať z toho nenávistného prejavu plnej, plnej, plnej pomstychtivosti. Vy nemáte červené oči, vy máte fialové oči, a takto sa nedá robiť politika. Však ani ten váš predseda vás nepochváli, ale možnože aj on, možno on aj áno, ale myslím si, že skutočne to, čo ste vy predviedli teraz v parlamente, tak to je absolútne, to je neprípustné jednoducho. Vy ste z tej všetkej znôšky viet nenávistných, ktoré ste povedali, s ktorými sa absolútne nedá súhlasiť, povedali len jednu jedinú múdru vetu a s tým som aj plne súhlasil. Viete, ktorá veta to je? Že Baránik je blázon.
16. schôdza NR SR - 2.deň - B. popoludní
Dátum: 2020-10-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

28. Ďakujem pekne za slovo, pán predsedajúci. Ja som veľmi vďačný pánovi predsedovi Ficovi, že povedal konečne iný názor ako ten váš obľúbený. Lebo ten váš obľúbený nám už všetkým ide krkom, aby som vám pravdu povedal. Lebo tá jednofarebnosť príznačná, neúprimná, často falošne nostalgická, to je čosi už neuveriteľne smiešne a komické. Ale chcem sa pristaviť pri inej veci, ktorej teda rozumiem, na rozdiel od, samozrejme, tých odborných záležitostí, ktoré vám neberiem, chcem sa pristaviť pri tom, pri tej verejnej voľbe a tajnej voľbe. Toto je tuná diskutované skutočne od roku ´89, no a tie argumenty z toho ´89. roku trvajú dodnes. Viete, prečo tajná voľba a nie verejná? No preto, aby ste nemohli byť vydieraní, respektíve preto, aby vás nemohol nikto vydierať a aby ste ani vy nemohli vydierať. Preto je tá tajná voľba strašne dôležitá a platí to teraz viacej ako v tom roku ´89, lebo ten blbý, pitomý, primitívny strach, ktorý vy zavádzate do tejto spoločnosti, je čosi nehorázne, pani ministerka, čosi nehorázne. A v reakcii na pána poslanca hovorím toto dvojnásobne preto, lebo v tej spoločnosti sa ten strach tak šíri a to vám vyhovuje a myslíte si, že to vám pomôže udržať sa vo vládnutí. No nepomôže. Každý stalinista skončil a tak skončíte aj vy s vašou filozofiou, ktorú tuná práve predkladáte, a týka sa to aj tej verejnej a neverejnej voľby.
16. schôdza NR SR - 2.deň - A. dopoludnia
Dátum: 2020-10-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

73. Ďakujem veľmi pekne. Ja len; úplne krátka poznámka; ja stále nechápem a nemôžem pochopiť, pán minister, ako môžete v súvislosti nad tým, čo vám povedal pán Tomáš, ako vy môžete kritizovať niečo, za čo ste v minulom období hlasovali, resp. mali k tomu úplne iný postoj, ako máte teraz. Čo sa stalo? Ako je to možné, a nie je to prvý raz, proste vy za čosi najskôr zahlasujete v prvom volebnom období a teraz ja naozaj tomu nerozumiem, pýtam sa úplne korektne, ako je to možné, že ste takýmto spôsobom zmenili názor a vy proste; ale nie je to po prvý raz. (Výkriky z pléna.) Reagujem na pána predrečníka, lebo v súvislosti, on o tom hovoril vo štvrtej vete, ak ste počúvali, páni kolegovia. Ja som počúval veľmi pozorne, možno piata veta to bola, hej, aby som sa nemýlil. Takže reagujem na predrečníka, moja otázka znie, ešte raz: Ako môžete meniť takto rýchlo názor, pán minister? Pýtam sa korektne.
16. schôdza NR SR - 1.deň - B. popoludní
Dátum: 2020-10-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

152. Ďakujem pekne za slovo. No už veľmi drho, dlho hrdý nebudete, tak to vyzerá, ale aby som nadviazal na to, čo hovoril pán poslanec Fico. Ja nadviažem na jednu vetu, ktorú povedal pánovi ministrovi, a povedal, že: „Viete, čo si o vás myslia v tejto chvíli dôchodcovia?“ No tak ja som asi pred 30 minútami dostal esemesku a dovolím si vám ju prečítať, pán minister: „Pozdravujem vás, pán poslanec, a veľmi pekne vás prosíme o podanie návrhu na okamžité odvolanie Krajniaka, je to súrne, nevyhnutné. Sklamal a oklamal nás všetkých. S úctou a pozdravom Jarmila“ - priezvisko - „a ďalších 54 dôchodcov.“ Toto je to, čo si o vás myslia dôchodcovia, ktorých ste oklamali, sklamali, a teraz sa tvárite tak, že nemáte kožu na tvári. To ste vy, pán minister, toto a vstúpte si už konečne do svedomia, lebo klamete! Oklamali ste tú najslabšiu sociálnu vrstvu a to je jedno svinstvo, ktoré sa neodpúšťa.
16. schôdza NR SR - 1.deň - B. popoludní
Dátum: 2020-10-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

136. Ďakujem za slovo, pán predsedajúci. V náväznosti na to, čo povedal pán, pán Erik Tomáš, pýtam sa vás znova, pán minister, konzultovali ste tento podvod s Jednotou dôchodcov? S tými ľuďmi, s ktorými ste spravili zmluvu o tom, že ich budete podporovať? Povedali ste im tento podvod? Povedali ste im, ako ste hlasovali pred voľbami? Vy ste sa podvodne dostali do parlamentu, pán minister. Na základe tohto a iných klamstiev, čo ste spravili. Ďalšie klamstvo bola napríklad Hurbanova cena. Čiže toto nie je prvý podvod. Takisto ste hlasovali proti, dokonca ste prvý raz dali túto cenu tomu, ktorý takisto hlasoval proti ako vy, Jánovi Budajovi. Vy sa skutočne nehanbíte, tuná si sadnúť pred tento alebo postaviť sa pred tento kecpult a rozprávať niečo o vašich sociálnych plánoch? O tom, ako vy, aký vy, máte vzťah ku dôchodcom? Veď to je klamstvo nad klamstvo. Už sa pozrite konečne do zrkadla. Máte to zle nacvičené. Zle nacvičené a klamete.
16. schôdza NR SR - 1.deň - B. popoludní
Dátum: 2020-10-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

84. Ďakujem pekne za slovo, pán predsedajúci. Dve reálne a pragmatické poznámky, ak dohovorí, ak dovolíte, k tomu, čo hovoril pán poslanec Blaha. Neviem si dosť dobre predstaviť na základe toho, čo hovoril pán poslanec Blaha, ako pán minister nejedná s Jednotou dôchodcov. Predsa s jednotnou..., s Jednotou dôchodcov, ktorá je proti týmto opatreniam, vy máte urobený nejaký vzťah, nejakú zmluvu, nejak, nejak proste podporujete týchto ľudí, hovoríte o nich, videli sme to medializované niekoľkokrát. Jednota dôchodcov všetky tieto opatrenia, ktoré vy, o ktorých vy tuná hovoríte aj v rámci 13. dôchodku, poprela. Jednoducho o tom s ňou nedebatujete. Pýtam sa prečo, a či to potom nie je z vašej strany len nejaký taký formálno-politický zväzok? To je jedna vec. Druhá vec, viete, v rámci toho celospoločenského testovania, o ktorom tuná ešte bude určite veľmi veľa rečí, ja sa budem pýtať len na jednu vec, ktorá mne, priznám sa, že vôbec nie je jasná. Máme tu nejaký núdzový stav, ktorý sa snažíme všetci rešpektovať. V rámci toho núdzového stavu, myslím, že zhromaždenie do 6 ľudí je reálne v exteriéroch, akým spôsobom vy chcete mne vysvetliť, že ten núdzový stav sa nebije, a teda verejnosti, s celoplošným testovaním, veď predsa to celoplošné testovanie, tam tí ľudia budú, to ich bude niekoľko desiatok, možno stoviek ľudí čakať na istý úkon, potom bude čakať zase tých niekoľko desiatok, sto ľudí na úkon, pokiaľ sa, pokiaľ sa, pokiaľ sa dopátrajú k výsledku. Akým spôsobom vy chcete toto zviditeľniť, akým spôsobom toto chcete osvetliť? Núdzový stav na jednej strane, nechoďte na dušičky, na druhej... (Prerušenie vystúpenie časomerom.)
15. schôdza NR SR - 2.deň - A. dopoludnia
Dátum: 2020-10-14
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

34. Ďakujem za slovo, pán predsedajúci. Pán poslanec Vetrák, zaujala ma jedna myšlienka, ktorú ste povedali v závere vašeho vystúpenia, a síce to, že vy ste tento zákon zdedili. Tak ja by som vás len chcel upozorniť, že od 6. marca vy tento zákon veselo používate, dnes je 14. septembra, môžete si zrátať, koľko je to mesiacov, koľko je to dní, koľko je to hodín a koľkokrát ste sa v rámci tohto času mohli stretnúť a mohli ste tento zákon zmeniť. Ešte raz, od 6. marca vy tento zákon používate. Dnes ste sa zobudili preto, lebo vám tečie do topánok. Chcem sa vás len spýtať ešte raz, opäť máte taký pocit a to, čo ste verejne povedali, že vy za nič nemôžete? Zopakujte to, prosím vás pekne, buďte taký láskavý.
15. schôdza NR SR - 1.deň - B. popoludní
Dátum: 2020-10-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

117. Ďakujem pekne za slovo, pán predsedajúci. Pani poslankyňa, priznávam, že ste hovorili veľmi zaujímavo, máte pravdu aj v jednej veci. To očkovanie keby, to očkovanie prichádza vo veľmi, veľmi zlej situácii, veľmi nešťastnej a neštandardnej situácii, inak by sme sa na to očkovanie pozerali, keby prišlo pred rokom bez korony, inak sa na neho pozeráme teraz. Ale je tu stále ten § 48 nešťastný, ktorý hovorí o povinnom očkovaní. No v prípade, že ozaj by toto bolo schválené tak, ako je to navrhnuté, táto zmena v praxi môže znamenať, že úrad verejného zdravia alebo regionálny úrad verejného zdravia by nadobudol právomoc nariaďovať očkovanie, teda nariaďovať opatrenie, ktoré zasahuje do integrity občana, ktorého právom je rozhodovať o svojom zdraví, o aplikácii medikamentov či liečebných postupov. Celá spoločnosť čaká na nejaké sérum záchranné, ktoré má vyriešiť tento celosvetový problém, a pritom žiadny lekár v súčasnosti nevie, čo to sérum bude obsahovať. To je, to je ten najväčší problém tohto povinného očkovania, ktoré vy v tejto chvíli, neviem, či zastávate, alebo nezastávate. Opäť nešťastná situácia a hlavne, ktorá je spojená s jednou absolútnou nedôverou v spoločnosti v súčasnú vládu (reakcie z pléna), absolútnou nedôverou... (Zaznenie gongu. Prerušenie vystúpenia predsedajúcim.) Laurenčík, Milan, podpredseda NR SR 118. Prosím kľud. Jarjabek, Dušan, poslanec NR SR 119. Prepáčte, niekto ma prerušil, neviem, čo odo mňa chcel, ale už som... (Prerušenie vystúpenia predsedajúcim.) Laurenčík, Milan, podpredseda NR SR 120. Pani poslankyňa, prosím kľud. Jarjabek, Dušan, poslanec NR SR 121. Ale už som v podstate povedal všetko, lebo posledná veta mala byť, ako chcete riešiť tento problém v spoločnosti, ktorá je takýmto spôsobom rozdelená na pravých a ľavých, resp. na koalíciu a opozíciu? To mi teda známe nie je, preto hovorím, zahoďme všetky zbrane... (Prerušenie vystúpenia časomerom.)
15. schôdza NR SR - 1.deň - B. popoludní
Dátum: 2020-10-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

65. Ďakujem pekne za slovo, pán predseda, predsedajúci, pardon. Dámy a páni, naozaj nepodľahnime teraz tej baranonenávisti, preto lebo skutočne na to, na to nie je čas. Toto nie je obdobie, aby sme si tu, tuná mohli dovoliť v rámci istého časového priestoru reagovať takto ako poniektorí, no, poslanci, poviem to takto. Tento zákon evidentne; chcem sa poďakovať pánovi predsedovi Ficovi, že pomenoval všetky tie, všetky tie kruté miesta tohto zákona, ktoré môžu v budúcnosti proste mať neblahé následky. Viete, je to evidentné zasahovanie do všetkých práv občanov, to už konštatovalo veľmi veľa ľudí, nielen tuná v parlamente. Ten zákon proste nie je dobrý. Ten zákon nie je o opozícii ani o koalícii, prosím vás pekne, preto takto berte všetko to, o čom hovoríme. Tento zákon je o vážnom stave dnešnej spoločnosti a zákon proste sa týka naozaj všetkých občanov, starých, mladých, všetkých, to je úplne jedno, bez rôznosti generácií. Preto, pán minister, buďte taký dobrý, ozaj úplne korektne, stiahnite ten návrh zákona, pozrite si to všetko ešte raz. A naozaj ja by som bol veľmi rád, keby za tento návrh zákona v konečnom dôsledku skutočne zahlasovalo 150 poslancov. Takto sa to ozaj nedá. A ako som už povedal na začiatku, prirábate robotu Ústavnému súdu.
23. schôdza NR SR - 7.deň - A. dopoludnia
Dátum: 2021-02-05
Poslanec: Kamenický, Ladislav (SMER - SD)
Druh vystúpenia: Vystúpenie s faktickou poznámkou

268. Ďakujem pekne. Ja by som svoju faktickú poznámku začal jedným citátom. Ten citát znie: "Kandidát Daniel Lipšic z nášho pohľadu nie je schopný presvedčiť dostatočnú časť verejnosti o svojej nestrannosti, či už voči bývalým politickým kolegom, alebo klientom." Nepovedal to nikto iný ako Nadácia Zastavme korupciu a Transparency International Slovensko. Takže ak neveríte nám, tak počúvajte aspoň tých, ktorých uznávate. Na druhej strane by som chcel ešte pripomenúť to, čo povedal kolega, že Daniel Lipšic je skutočne tým najnevhodnejším kandidátom na generál... teda špeciálneho prokurátora, lebo je to politik, je to neprokurátor, je to človek s podivnou previerkou, o ktorej sa tu už hovorilo. Je to človek, ktorý je dnes podmienečne odsúdený. Je to človek, ktorý pre iných ľudí žiada oveľa prísnejšie tresty ako sám pre seba. Je to človek, ktorý hlasoval za vyslanie slovenských vojakov do Iraku. Človek, ktorý použil vodné delá proti ľuďom protestujúcim proti Gorile. Je to advokát Penty, advokát Kisku, advokát Matoviča. To chcete povedať, že toto bude nestranný človek, ktorý bude rozhodovať napríklad možno aj v ich prípade? Je to človek, ktorý je absolútne nevhodný na túto funkciu. Ale keď chcete, tak si ho zvoľte. Samozrejme, my budeme absolútne pri každom jednom jeho rozhodovaní potom poukazovať na jeho minulosť. Ďakujem pekne.
23. schôdza NR SR - 7.deň - A. dopoludnia
Dátum: 2021-02-05
Poslanec: Kamenický, Ladislav (SMER - SD)
Druh vystúpenia: Vystúpenie s faktickou poznámkou

38. Ďakujem pekne. Takže telegraficky. Ďakujem pánovi Sujovi za jeho komentáre. Pán Potocký, áno, budeme to splácať tridsať rokov, ale to splácanie bude až od roku 2027 do roku 2058. Môžete sa sťažovať u Igora Matoviča. On predsa sedel na tej rade. Čiže ja som chodil na Ecofine, ja viem, ako sa vyrokovávajú podmienky na takéto programy. A tie programy aj Slovensko schválilo. Tam sa treba potom sťažovať na toho, kto to dojednával v rámci Európskej komisie, Európskej rady. Čiže na čom sa zhodli na tej Európskej rade. A mnohokrát aj ja som hovoril o tom, že sú nejaké záujmy Slovenskej republiky, a bol som proti všetkým. A veľa vecí som si presadil, lebo mnohé veci musia byť schválené jednohlasne. To znamená, ak by premiér Matovič nesúhlasil, tak by to nemuselo prejsť. Čo sa týka odpustenia DPH, neviem teda, že kde by sa, čo sa týka respirátorov, toto vtesnalo do plánu obnovy, ale poviem otvorene, tu sa stovky miliónov vyhodilo úplne zbytočne na testovanie a jeden respirátor, dneska sme sa o tom bavili na výbore pre financie a rozpočet, stojí rádove do jedného eura taký FFP2 bez toho filtra. Čiže keď si zoberieme, že štát v podstate nakúpil tieto respirátory a dodal ich ľuďom, tak by to bolo oveľa menej peňazí, ako sa minulo na úplne nezmyselné testovanie. Toľko môj návrh. Čo sa týka súdnej mapy. Máte tu pani ministerku, takže potom otázky. Ja som hovoril tiež o tom, ako sa k tomu stavajú sudcovia. Čiže možnože k tomu by sa mala vyjadriť pani ministerka. Čo sa týka tých dieselových vlakov. No ale ja práve o tom hovorím. Viete, vy ste na začiatku volebného obdobia hovorili všetko nad jeden... (Prerušenie vystúpenia časomerom.)
23. schôdza NR SR - 7.deň - A. dopoludnia
Dátum: 2021-02-05
Poslanec: Kamenický, Ladislav (SMER - SD)
Druh vystúpenia: Vystúpenie v rozprave

26. Ďakujem pekne. Na jednej strane by som chcel poprosiť pani ministerku, to v podstate sa nikto neprihlásil, jaj, ešte kolega sa prihlásil, Takáč, že by sme dokončili tento bod, lebo ja už naňho čakám týždeň, čo sa stále odsúvame, hej, a ja som teda čakal, že pani ministerka bude skôr ako o pol jedenástej, čiže to je pár minút. Druhá vec je, že preto som sa prihlásil do rozpravy, aby ste mohli na mňa zareagovať s faktickými poznámkami. Takže toľko len z mojej strany. Takže kto chce zareagovať, tak nech sa páči.
18. schôdza NR SR - 6.deň - B. popoludní
Dátum: 2020-12-02
Poslanec: Kamenický, Ladislav (SMER - SD)
Druh vystúpenia: Vystúpenie s faktickou poznámkou

60. Ďakujem pekne, kolegovia, každý, kto sa vyjadril. Veľmi krátko k pánu Žiakovi. Pán Žiak, všetko súvisí so všetkým. Všetky opatrenia stoja peniaze. A tak jak som povedal, my sme, za posledné roky deficit klesal, dosiahli sme historické minimum posledné tri roky okolo jedného percenta. A to je odpoveď aj pánu Kotlebovi na to, že tie deficity nestúpali, my sme ich znižovali. Dlh nám klesal posledných šesť rokov na, až na v podstate tú spodnú hranicu dlhovej brzdy. Dnes prekračuje dlh všetky hranice dlhovej brzdy, ktorá, mimochodom, je prísnejšia ako pravidlá Európskej komisie. Čo sa týka, čo sa týka vôbec pani Pleštinskej, tak tam chcem podotknúť, že mrzí ma jedno, že vás ako ženu nechali ako poslednú, ako kôl v plote reagovať a ostatní sa do tejto debaty nezapojili. Ďakujem pekne.
18. schôdza NR SR - 5.deň - B. popoludní
Dátum: 2020-12-01
Poslanec: Kamenický, Ladislav (SMER - SD)
Druh vystúpenia: Vystúpenie s faktickou poznámkou

28. Ďakujem pekne. Pán Lehotský, vy reálne beriete peniaze ľuďom. Ja, ja keď si vypočujem znova ten váš príspevok, ja tam nevidím logiku v tých argumentoch. Čiže k tomu sa ťažko vôbec vyjadruje. Čo sa týka pána poslanca Habánika, ďakujem pekne. On je aj, on vie, o čom hovorí, človek z praxe. Takže je to jednoznačné. Pán Herák, gastrolístky, hovorím, dajme štátnu firmu, ktorá bude prevádzkovať gastrolístky. Nech to robia, dobre, však jasné, postupný prechod k tej elektronizácii, beriem a dostanem sa jedného dňa k tomu, že bude to maximálne efektívne. Na západe to robia úplne bežne všetky štáty. A my keď vyrobíme ten systém, že buď peniaze, alebo gastrolístok, sú aj ľudia, ktorí proste uprednostnia vždycky tie peniaze. Ja sa potom pýtam, že otázka – na čo ich použije? Môžme sa baviť, že či na jedlo, alebo na niečo iné. Myslím si, že tento systém by bol efektívny. Pán Viskupič, viete, my tu hovoríme o pozitívnych vplyvoch, o 10-20 mil. tohto, čo ste tu urobili. Ale vy ste zranili tisíce ľudí. Tisíce ľudí, neviem, či vám to stálo za to. Ja vám hovorím o tom, že pri zvýšených výdavkoch, berte, tu máte 20 mil., tu máte 7,8 mld. Potrebovali ste tých 20 miliónov? O tomto sa bavíme. Nie o tom, že čo ste tu spomínali. Výber DPH, beriem, ja som na finančnom výbore žiadal, aby som dostával napríklad správu, pravidelnú, o efektívnej daňovej sadzbe DPH. Dostal som, že tu máte linku, nájdite si. Ja by som poprosil, aby mi výbor normálne doručoval informáciu, že aká je efektívna daňová sadzba. Ja keď som odovzdával ministerstvo financií, bola 17,5 % a znížil som ju z 23 %. Aj vďaka predchádzajúcej vláde. Čiže potom sa môžme baviť o tom, že ako sa vyberá DPH-čka. To, čo ste nás kritizovali, viem, že tá efektívna daňová sadzba po tom, jak som... (Prerušenie vystúpenia časomerom.)